pythainlp/thai_wikipedia_clean_20230101 huggingface dataset:
เมื่อวันที่ 4 มิถุนายน 2560 ได้มีการปรับเปลี่ยนกติกาใหม่เป็น ทั้ง 2 ทีมจะส่งตัวแทนออกมาทีมละ 1 คน มาทำการแข่งขันทายคำหรือประโยคปริศนาที่ทางรายการกำหนดให้ทั้งหมด 2 หมวด แต่ละหมวดมีจำนวน 3 ข้อ (ซึ่งคำตอบที่ถูกต้องจะสัมพันธ์กับหมวดหมู่นั้นด้วย) เมื่อเริ่มให้ทายคำถาม (ไม่มีการจับเวลา) หากมีทีมใดทีมหนึ่งกดปุ่มสัญญาณไฟ ตัวอักษรจะหยุดปรากฏและทีมนั้นจะต้องตอบภายในเวลา 5 วินาที ถ้าตอบถูก 1 ข้อ จะได้รับคะแนนข้อละ 1 คะแนน ถ้าตอบผิดหรือตอบไม่ทันเวลาจะหมดสิทธิ์ในการตอบคำหรือประโยคปริศนาของข้อนั้น ๆ และไม่ได้คะแนนสะสมด้วย พร้อมทั้งสิทธิ์ในการตอบจะถูกโยนไปให้อีกทีมทันที พร้อมทั้งจะได้เห็นตัวอักษรเพิ่มเติมอีกด้วย (ขึ้นอยู่กับความยาวของคำปริศนานั้น ๆ และตัวอักษรที่เหลือที่ยังไม่ปรากฏ) และหลังจากแข่งขันจบ 1 หมวดแล้ว ทั้ง 2 ทีมจะต้องผลัดเปลี่ยนสมาชิกในทีมมาทำการแข่งขันในอีก 1 หมวดที่เหลือต่อไป
รอบที่สอง (รอบประมูล).
วันที่ 4 มิถุนายน 2560 ได้เพิ่มรูปแบบกติกาใหม่ในรอบนี้ ทั้ง 2 ทีมจะต้องทายคำหรือประโยคปริศนาจำนวน 4 ข้อ โดยในแต่ละข้อจะมีคำใบ้พร้อมตัวอักษรตั้งต้นให้จำนวนหนึ่ง (ขึ้นอยู่กับความยาวของคำปริศนานั้น ๆ) จากนั้นพิธีกรจะประกาศจำนวนตัวอักษรสูงสุดที่สามารถขอดูเพิ่มได้ในคำปริศนานั้นเพื่อให้ทั้ง 2 ทีมทำการประมูล โดยทีมที่กดปุ่มสัญญาณไฟจนติดก่อนจะมีสิทธิ์เลือกว่าจะประมูลตัวอักษรซึ่งจะได้เป็นทั้งฝ่ายเริ่มต้นและจบการประมูล หรือตอบคำปริศนานั้นเลยก็ได้ ทีมที่ประมูลตัวอักษรได้น้อยกว่าหรือไม่เอาตัวอักษร (เลือกประมูล 0 ตัว) จะได้สิทธิ์ในการตอบพร้อมกับได้เห็นตัวอักษรเพิ่มตามจำนวนที่ได้ประมูลไว้ ถ้าตอบถูกจะได้รับคะแนนข้อละ 2 คะแนน แต่ถ้าตอบผิดหรือไม่ตอบภายในเวลา 5 วินาที คะแนนจะตกเป็นของอีกทีมทันที
รอบที่สาม (รอบตัดเชือก).
สมาชิกในทีมทุกคนจากทั้ง 2 ทีม จะต้องทำการแข่งขันโดยการกดปุ่มสัญญาณไฟเพื่อชิงสิทธิ์ในการตอบ แล้วทายคำหรือประโยคปริศนาเพื่อเก็บสะสมคะแนนที่มีอยู่จากรอบที่หนึ่งให้ได้ครบหรือมากกว่า 20 คะแนน (ปัจจุบันเปลี่ยนเป็น 25 คะแนน) โดยคำถามแต่ละข้อจะมีคำใบ้ซึ่งมีความเกี่ยวข้องกับคำหรือประโยคปริศนาที่เป็นคำตอบของข้อนั้น ๆ ซึ่งเมื่อเริ่มให้ทายคำถาม (ไม่มีการจับเวลา) หากมีทีมใดทีมหนึ่งกดปุ่มสัญญาณไฟ ตัวอักษรจะหยุดปรากฏและทีมนั้นจะต้องตอบภายในเวลา 5 วินาที ถ้าตอบถูก 1 ข้อ ตั้งแต่ข้อที่ 1 และ 2 จะได้รับคะแนนข้อละ 2 คะแนน(เพิ่มเป็น 3 คะแนนในปัจจุบัน) และตั้งแต่ข้อที่ 3 เป็นต้นไป จะได้รับคะแนนข้อละ 5 คะแนน ถ้าตอบผิดหรือตอบไม่ทันเวลาจะหมดสิทธิ์ในการตอบคำหรือประโยคปริศนาของข้อนั้น ๆ และไม่ได้คะแนนสะสมด้วย พร้อมทั้งสิทธิ์ในการตอบจะถูกโยนไปให้อีกทีมทันที พร้อมทั้งจะได้เห็นตัวอักษรเพิ่มเติมอีกด้วย (ขึ้นอยู่กับความยาวของคำปริศนานั้น ๆ และตัวอักษรที่เหลือที่ยังไม่ปรากฏ)
โดยลักษณะของคำใบ้ในรอบที่สามนั้น ตั้งแต่ข้อที่ 1 และ 2 จะเป็นวีดีโอที่มีคนกำลังพูดอยู่ซึ่งมีการปิดเสียงพูดบางส่วนออกไป และตั้งแต่ข้อที่ 3 เป็นต้นไป พิธีกรจะให้คำใบ้ซึ่งจะเป็นคำ, วลี หรือประโยค ที่มีความเกี่ยวข้องกับคำหรือประโยคปริศนาที่เป็นคำตอบของข้อนั้น ๆ (ปัจจุบันพิธีกรจะเป็นผู้อ่านคำใบ้ในทุกคำปริศนา และทุกข้อจะเป็นข้อละ 5 คะแนน ทั้งหมด)
รอบแจ็คพอต (รอบล่าแสน).
ทีมที่ผ่านเข้ารอบนั้นทางรายการจะให้ดูโครงสร้างของ คำปริศนาเงินแสน ที่มีเงินรางวัลสูงสุด 100,000 บาท ในกรณีที่ตอบได้ถูกต้อง โดยจะต้องตอบ คำไขปริศนา ที่มีความเกี่ยวข้องกับ คำปริศนาเงินแสน จำนวน 4 ข้อก่อน ภายในเวลา 60 วินาที (ปัจจุบันได้ปรับลดคำไขปริศนาเป็น 3 ข้อ และได้ปรับเวลาเล่นคำไขปริศนาเป็นเวลา 45 วินาที) ซึ่งจะต้องกดปุ่มสัญญาณไฟเพื่อหยุดเวลาและใช้สิทธิ์ในการตอบให้ได้ภายในเวลา 5 วินาที ถ้าตอบถูก 1 ข้อ จะได้รับเงินรางวัลข้อละ 5,000 บาท โดยจะถูกใช้เป็นคำใบ้ในการตอบคำปริศนาเงินแสน พร้อมทั้งได้รับสิทธิ์ในการเฉลยตัวอักษรในคำปริศนาเงินแสนข้อละ 1 ตัวอักษรไปด้วย ถ้าตอบผิดหรือตอบไม่ทันเวลาจะหมดสิทธิ์ในการตอบคำไขปริศนาของข้อนั้น ๆ และจะถูกใช้เป็นคำใบ้ที่ไม่สมบูรณ์ในการตอบคำปริศนาเงินแสนเช่นเดียวกัน (หากปล่อยให้ตัวอักษรปรากฏจนครบโดยไม่กดหยุดเวลาจะถือว่าได้คำใบ้ที่สมบูรณ์ แต่จะไม่ได้รับเงินรางวัลและไม่ได้สิทธิ์ในการเฉลยตัวอักษรในคำปริศนาเงินแสนในข้อนั้นด้วย) หลังจากตอบคำไขปริศนาทั้ง 3 ข้อแล้ว ผู้เข้าแข่งขันจะต้องตอบคำปริศนาเงินแสน โดยก่อนตอบผู้เข้าแข่งขันจะได้เห็นเฉลยตัวอักษรในคำปริศนาเงินแสนตามจำนวนคำไขปริศนาที่ตอบได้ถูกต้อง(ปัจจุบันได้เพิ่มตัวอักษรตั้งต้นให้ 1 ตัวเช่น หากตอบคำไขปริศนาได้ 3 ข้อ จะได้ตัวอักษรในคำปริศนาเงินแสน 4 ตัวเป็น 1 ตัวอักษรตั้งต้น + 3 ตัวอักษรจากคำไขปริศนา) และมีเวลา 20 วินาทีในการตอบซึ่งจะไม่มีการปรากฏตัวอักษรเพิ่มเติมอีกเหมือนในรอบที่ผ่านมา โดยผู้เข้าแข่งขันสามารถตอบได้เรื่อย ๆ แต่จะต้องยืนยันคำตอบสุดท้ายที่ถูกต้องสมบูรณ์ให้ทันภายในเวลาเท่านั้น หากไม่ตอบภายในเวลาจะถือว่าหมดสิทธิ์ในการตอบคำปริศนาเงินแสนทันทีและจะได้รับเพียงเงินรางวัลสะสมจากการตอบคำไขปริศนา 3 ข้อที่ตอบได้ถูกต้องเท่านั้น แต่ถ้าตอบคำปริศนาเงินแสนได้ถูกต้องจะได้รับเงินรางวัลแจ็คพอตมูลค่า 100,000 บาท ทันที
อักษรล่าแสน
น้ำตาลแดง
น้ำตาลแดง (Brown Sugar) เป็นน้ำตาลทรายที่ไม่ผ่านการฟอกขาวหรือผ่านการฟอกเพียงเล็กน้อย ทำให้มีสีน้ำตาลแดงอันเป็นเพราะมีกากน้ำตาลเหลืออยู่ การที่ไม่ผ่านการฟอกเลยจะทำให้เกิดเป็นน้ำตาลทรายแดงธรรมชาติ ส่วนน้ำตาลทรายแดงที่เกิดจากการนำน้ำตาลทรายขาวมาผสมกากน้ำตาลจะเรียกว่า น้ำตาลทรายแดงเชิงพาณิชย์ (commercial brown sugar)
ดับเบิลยูซีดับเบิลยู อินเตอร์เนชั่นแนล เวิลด์เฮฟวี่เวท แชมเปี้ยนชิพ
ดับเบิลยูซีดับเบิลยู อินเตอร์เนชั่นแนล เวิลด์เฮฟวี่เวท แชมเปี้ยนชิพ (อังกฤษ:WCW International World Heavyweight Championship) เป็นเข็มขัดแชมป์โลก ของ WCW ก่อตั้งขึ้นเมื่อ กันยายน ค.ศ. 1993 ถึง วันที่ 23 มิถุนายน ค.ศ. 1994
WCW International World Heavyweight Championship
หลี่ เหวยเจีย
โค้ด กีอัส ภาคการปฏิวัติของลูลูช
แซม จอห์นสตัน
แซมูแอล ลู้ก "แซม" จอห์นสตัน (; เกิด 25 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับคริสตัลพาเลซ และทีมชาติอังกฤษ จอห์นสตัน เคยอยู่ในทีมชุดคว้าแชมป์ เอฟเอ ยูธ คัพ กับแมนเชสเตอร์ยูไนเต็ด ในปี 2011 เขาถูกยืมตัวไปเล่นในหลายสโมสร เช่น เพรสตันนอร์ทเอนด์ และ แอสตันวิลลา ขณะที่ไม่เคยได้รับโอกาสในการลงสนามให้กับทีมชุดใหญ่ของทีมปีศาจแดงเลย และสโมสรเวสต์บรอมมิชอัลเบียนได้ทำการเซ็นสัญญาย้ายทีมเมื่อวันที่ 3 กรกฎาคม 2018
กีฬาเอเชียนเกมส์ฤดูหนาว 2017
การศึกระหว่างโจโฉและเตียวสิ้ว
การศึกระหว่างโจโฉและเตียวสิ้ว เป็นการรบระหว่างขุนศึกโจโฉและเตียวสิ้วระหว่าง ค.ศ. 197 ถึง ค.ศ. 199 ในช่วงปลายราชวงศ์ฮั่นตะวันออก ผลท้ายที่สุดของการศึกคือเตียวสิ้วยอมสวามิภักดิ์ต่อโจโฉ
ในปี ค.ศ. 196 ขุนศึกโจโฉยกทัพไปยังเมืองหลวงเก่าลกเอี๋ยงเพื่อเข้าเฝ้าพระเจ้าเหี้ยนเต้ จักรพรรดิหุ่นเชิดแห่งราชวงศ์ฮั่นซึ่งถูกควบคุมภายใต้อำนาจของขุนศึกตั๋งโต๊ะ ต่อด้วยลิฉุยและกุยกี มาตั้งแต่เริ่มขึ้นครองราชย์เมื่อปี ค.ศ. 189 พระองค์เพิ่งเสด็จหนีจากเมืองเตียงฮันเมื่อปลายปี ค.ศ. 195 หลังที่ตกอยู่ภายใต้การควบคุมของลิฉุยและกุยกีมาตั้งแต่หลังตั๋งโต๊ะเสียชีวิตในปี ค.ศ. 192 โจโฉปฏิบัติต่อพระเจ้าเหี้ยนเต้ด้วยความเคารพและให้ความคุ้มครองพระองค์จากเมืองลกเอี๋ยงมายังฐานกำลังของโจโฉที่เมืองฮูโต๋ (許 "สฺวี่"; ปัจจุบันคือเมืองสฺวี่ชาง มณฑลเหอหนาน)
ในขณะเดียวกัน อำนาจของกลุ่มลิฉุยและกุยกีในเตียงฮันและภูมิภาคกฺวันจงก็เริ่มที่จะอ่อนแอและเสื่อมสลายไป โดยเฉพาะหลังจากที่พระเจ้าเหี้ยนเต้เสด็จหนีไปแล้ว เตียวเจอดีตพันธมิตรของลิฉุยและกุยกีได้นำผู้ติดตามออกจากภูมิภาคกฺวันจงไปจับแคว้นเกงจิ๋วที่ปกครองโดยขุนศึกเล่าเปียว เตียวเจหวังจะสร้างฐานอำนาจในแคว้นเกงจิ๋วจึงนำทหารเข้าโจมตีอำเภอหรางเซี่ยน (穰縣; หรือ หรางเฉิง 穰城; ปัจจุบันคือเมืองเติ้งโจว มณฑลเหอหนาน) แต่ถูกสังหารด้วยเกาทัณฑ์ระหว่างการรบ ฝ่ายเล่าเปียวแทนที่จะแก้แค้นผู้ติดตามของเตียวสิ้วที่ยกมาโจมตี กลับรู้สึกสงสารและทำการสงบศึกกับเตียวสิ้วผู้เป็นหลานอาและผู้สืบทอดของเตียวเจ เล่าเปียวยังได้มอบเมืองอ้วนเซีย (宛城 "หว่านเฉิง"; หรือเรียกสั้น ๆ ว่า "หว่าน" 宛; ปัจจุบันคือเมืองหนานหยาง มณฑลเหอหนาน) ทางเหนือของแคว้นเกงจิ๋วให้เตียวสิ้วและผู้ติดตามปกครอง
ยุทธการที่อ้วนเซีย.
ช่วงเวลาหนึ่งระหว่างวันที่ 5 กุมภาพันธ์และวันที่ 6 มีนาคม ค.ศ. 197 โจโฉนำทัพยกเข้าโจมตีเตียวสิ้ว เมื่อโจโฉยกทัพมาถึงแม่น้ำหยกซุย (淯水 "ยฺวี่ชุ่ย"; ปัจจุบนรู้จักในชื่อแม่น้ำไป๋ชุ่ย 白河; ไหลผ่านบริเวณที่เป็นมณฑลเหอหนานและมณฑลหูเป่ย์ในปัจจุบัน) เตียวสิ้วยอมจำนนโดยไม่มีการรบ โจโฉมีความยินดีจึงให้จัดงานเลี้ยงสำหรับเตียวสิ้วและผู้ติดตาม ระหว่างงานเลี้ยง เตียนอุยนายทหารของโจโฉยืนให้ความคุ้มครองอยู่ด้านหลังผู้เป็นนายโดยถือขวานรบยักษ์ที่มีคมยาวหนึ่ง"ฉื่อ" เตียวสิ้วและผู้ติตตามไม่กล้าเงยหน้าขึ้นมองเตียนอุยเมื่อมาดื่มอวยพรให้โจโฉ
โจโฉพำนักในเมืองอ้วนเซียเป็นเวลาสิบกว่าวันหลังรับการยอมจำนนของเตียวสิ้ว เวลานั้นโจโฉสนใจภรรยาม่ายของเตียวเจ และรับนางเป็นภรรยาน้อย เตียวสิ้วรู้สึกโกรธและอับอายเป็นอย่างมากจึงวางแผนจะแก้แค้นโจโฉ ฝ่ายโจโฉได้ข่าวว่าเตียวสิ้วมีความไม่พอใจ จึงวางแผนจะลอบสังหารเตียวสิ้ว
ก่อนหน้านี้ กาเซี่ยงที่ปรึกษาของเตียวสิ้วได้แนะนำเตียวสิ้วให้ถามโจโฉขอตั้งกองกำลังไว้ใกล้ค่ายของโจโฉ เตียวสิ้วยังได้ถามโจโฉตามคำแนะนำของกาเซี่ยงว่า "กองทหารของข้ามีรถรบน้อยเกินไปและหนักเกินไป โปรดอนุญาตให้กองทหารของข้าสวมเสื้อเกราะหนักด้วยเถิด" โจโฉไม่รู้สึกสงสัยจึงอนุญาตตามคำขอของเตียวสิ้ว
เวลานั้น เตียวสิ้วมีผู้ช่วยคนสนิทชื่อเฮาเฉีย (胡車兒 "หู เชอเอ้อร์" หรือ "หู จฺวีเอ้อร์") ผู้มีชื่อเสียงในเรื่องความกล้าหาญ โจโฉประทับใจเฮาเฉียเช่นกันจึงได้มอบทองคำเป็นของขวัญให้เฮาเฉีย เมื่อเตียวสิ้วได้รู้แล้วว่าโจโฉต้องการจะกำจัดตน ก็คิดว่าโจโฉกำลังพยายามจะติดสินบนเฮาเฉียให้มาเป็นผู้ลอบสังหารตน เตียวสิ้วจึงรีบเข้าจู่โจมค่ายของโจโฉอย่างฉับพลัน
ด้วยเหตุที่โจโฉไม่ได้ระมัดระวังจากการโจมตีของเตียวสิ้ว ประกอบกับการที่เตียวสิ้วได้วางแผนโจมตีและวางกองกำลังใกล้ค่ายของโจโฉไว้แล้ว กองกำลังของโจโฉจึงแตกพ่ายยับเยิน โจโฉไม่มีทางเลือกนอกจากถอยหนีโดยมีเพียงทหารม้าไม่กี่คนที่ติดตามไป เตียนอุยยังคงอยู่ด้านหลังพร้อมทหารประมาณสิบกว่าคนเพื่อคุ้มกันทางถอยของโจโฉ ในที่สุดเตียนอุยและทหารทั้งหมดก็ถูกกองกำลังของเตียวสิ้วสังหารในที่รบ ฝ่ายโจโฉได้รับบาดเจ็บที่หน้าและเท้าระหว่างถอยหนีเพราะม้าของโจโฉชื่อเจฺว๋อิ่ง (絕影) สะบัดโจโฉตกจากหลังและถูกยิงด้วยเกาทัณฑ์ โจโฉยังมีลูกเกาทัณฑ์ปักอยู่ที่แขนขวา โจงั่งบุตรชายคนโตของโจโฉมอบม้าให้บิดาได้หนี ตัวโจงั่งและโจอั๋นบิ๋น (曹安民 "เฉา อันหมิน") หลานอาของโจโฉถูกสังหารโดยกองกำลังของเตียวสิ้วในภายหลัง
ยุทธการที่อู่อิน.
เมื่อโจโฉและกองกำลังที่เหลืออยู่ถอยหนีไปยังอำเภออู่อิน (舞陰縣 "อู่อินเซี่ยน"; ปัจจุบันอยู่ทางตะวันออกเฉียงใต้ของอำเภอเช่อฉี มณฑลเหอหนาน) กองกำลังของเตียวสิ้วยังคงตามโจมตีกองกำลังของโจโฉตลอดทาง มีเพียงอิกิ๋มนายพันใต้บังคับบัญชาของโจโฉที่สามารถนำหน่วยของตนถอยหนีได้อย่างเป็นระเบียบไปยังอำเภออู่อิน และรวมทหารของตนไว้ด้วยกันได้แม้จะมีการบาดเจ็บและสูญเสียอย่างมาก เมื่อกองกำลังของเตียวสิ้วผ่อนการโจมตีลง อิกิ๋มรวบรวมทหารขึ้นใหม่และยกพลไปอำเภออู่อินอย่างสง่าแม้จะพ่ายแพ้ในการรบก็ตาม
ก่อนที่อิกิ๋มจะมาถึงอำเภออู่อิน อิกิ๋มทราบข่าวว่ากองทหารเฉงจิ๋ว ( "ชิงโจวปิง") หน่วยทหารฝีมือดีของโจโฉที่ทหารในหน่วยล้วนเป็นอดีตคนในกลุ่มกบฏโพกผ้าเหลือง ได้ฉวยโอกาสที่เกิดความวุ่นวายเข้าปล้นหมู่บ้านตลอดทาง อิกิ๋มจึงนำทหารของตนเข้าโจมตีและลงทัณฑ์ทหารเฉงจิ๋ว ทหารเฉงจิ๋วบางคนหนีไปถึงอำเภออู่อิน เข้าพบโจโฉแล้วกล่าวหาอิกิ๋มกระทำการโหดร้ายทารุณต่อพวกตน เมื่ออิกิ๋มมาถึงอำเภออู่อิน แทนที่อิกิ๋มจะไปเข้าพบโจโฉเพื่อชี้แจงแก้ต่างให้ตนเอง อิกิ๋มกลับไปตั้งแนวป้องกันรอบค่ายโจโฉ เพราะอิกิ๋มรู้ว่าโจโฉจะไม่เชื่อคำโป้ปดของทหารเฉงจิ๋ว จึงไม่จำเป็นต้องรีบไปชี้แจงแก้ต่าง อีกทั้งอิกิ๋มยังคำนึงถึงเรื่องที่การเสริมการป้องกันเผื่อกรณีเตียวสิ้วยกมาโจมตีซ้ำเป็นเรื่องสำตัญกว่า การกระทำของอิกิ๋มเหมาะสมกับสถานการณ์ โจโฉจึงให้การยกย่องทั้งยังปูนบำเหน็จให้สำหรับความชอบ
จองอี ตำนานศิลป์แห่งโชซอน
จองอี ตำนานศิลป์แห่งโชซอน  ละครเกาหลีอิงประวัติศาสตร์จากสถานีโทรทัศน์ เอ็มบีซี ที่ออกอากาศเมื่อ พ.ศ. 2556 นำแสดงโดย มุนกึนยอง
ละครเรื่องนี้เล่าถึงเรื่องราวของช่างปั้นหญิงคนแรกของเกาหลีที่กว่าจะมาเป็นช่างปั้นหญิงคนแรกได้เธอต้องฝ่าฟันอุปสรรคนานับประการ
จักรพรรดินีเหฺวย์
พระราชวังเบนส์แบร์ค
พระราชวังเบนส์แบร์ค  คืออาคารทางประวัติศาสตร์ในเมืองเบนส์แบร์คซึ่งในปัจจุบันเป็นส่วนหนึ่งของเมืองแบร์กิชกลัทบัค ใกล้กับเมืองโคโลญในเยอรมนี ในอดีตเคยเป็นพระราชวังในชนบทสำหรับการล่าสัตว์หรือ "ยาคท์ชล็อส"  ของเคานต์พาลาไทน์แห่งไรน์ (ราชวงศ์วิทเทิลส์บัค) ปัจจุบันตั้งแต่ พ.ศ. 2540 อาคารถูกดัดแปลงเป็นโรงแรมระดับห้าดาวขนาดใหญ่ของกลุ่มโรงแรมอัลทอฟฟ์
พระราชวังเบนส์แบร์คสร้างขึ้นตามโองการของเจ้านครรัฐผู้คัดเลือกแห่งพาลาไทน์ โยฮัน วิลเฮ็ล์ม ไว้สำหรับพระมเหสี อันนา มารีอา ลุยซา เดอ เมดิชี ซึ่งพระนางพอพระทัยกับทัศนียภาพโดยรอบที่มองเห็นแม่น้ำไรน์ หุบเขาไรน์ และที่ลุ่มต่ำโคโลญอย่างมาก ตัวอาคารออกแบบโดยสถาปนิกบาโรกนามว่า มัตเตโอ อัลแบร์ตี และสร้างเสร็จสมบูรณ์ในปี พ.ศ. 2254
ยารอน เบน-โดฟ
ยารอน เบน-โดฟ (11 มกราคม ค.ศ. 1970 – 6 มกราคม ค.ศ. 2017) เป็นนักฟุตบอลชาวอิสราเอล
ฟุตบอลดิวิชัน 3 ฤดูกาล 2559 กลุ่มภาคกลาง
ฟุตบอลดิวิชัน 3 ฤดูกาล 2559 กลุ่มภาคกลาง เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
"หมายเหตุ : ตารางเรียงตามตัวอักษร"
เมอร์เทิล
เมอร์เทิล  เป็นไม้พุ่มไม่ผลัดใบซึ่งเป็นพืชพื้นเมืองในยุโรปใต้ แอฟริกาเหนือ เอเชียตะวันตกเฉียงใต้ มาคาโรนีเซีย และอนุทวีปอินเดีย และเป็นพืชปลูกด้วย สูงได้ราว 5 เมตร ดอกสีขาว ผลมีเมล็ดมาก สุกเป็นสีน้ำเงินอมดำ ใบมีน้ำมันหอมระเหย
ปีเตอร์ ฟอนดา
ปีเตอร์ เฮนรี ฟอนดา (, 23 กุมภาพันธ์ ค.ศ. 1939-16 สิงหาคม ค.ศ. 2019) เป็นนักแสดงชาวอเมริกัน เกิดในครอบครัวนักแสดง บิดาคือเฮนรี ฟอนดา และมีพี่สาวคือเจน ฟอนดา
โรเบร์โต กาบัญญัส
โรเบร์โต กาบัญญัส กอนซาเลซ (; 11 เมษายน พ.ศ. 2504 – 9 มกราคม พ.ศ. 2560) เป็นนักฟุตบอลชาวปารากวัย ผู้ซึ่งเล่นในตำแหน่งกองหน้าให้กับสโมสรฟุตบอลหลายสโมสรและฟุตบอลทีมชาติปารากวัย กาบัญญัสเสียชีวิตด้วยโรคหัวใจวายในกรุงอาซุนซิออน อายุ 55 ปี
เอ็นดับเบิลยูเอ เวิลด์มิดเดิลเวท แชมเปียนชิป
เอ็นดับเบิลยูเอ เวิลด์มิดเดิลเวท แชมเปียนชิป หรือ แชมป์โลกมิดเดิลเวท NWA (NWA World Middleweight Championship) เป็นเข็มขัดแชมป์โลกประเภทมิดเดิลเวทมวยปล้ำอาชีพของสมาคม National Wrestling Alliance (NWA) ที่เกิดขึ้นระหว่างปี ค.ศ. 1939 จนถึง ค.ศ. 2010 โดยผู้ที่ชิงแชมป์จะต้องน้ำหนักระหว่าง 82 กิโลกรัม (181 ปอนด์) จนถึง 87 กิโลกรัม (192 ปอนด์)
แชมป์เส้นนี้ก่อตั้งขึ้นในช่วงต้นปี ค.ศ. 1939 ในชื่อ "เวิลด์ มิดเดิลเวท แชมเปียนชิป" โดย Salvador Lutteroth เจ้าของ Empresa Mexicana de Lucha Libre (EMLL) แชมป์คนแรกคือ Gus Kallio ซึ่งเป็นแชมป์ World Middleweight Champion 5 สมัยของ National Wrestling Association ซึ่งมีฉายาว่า "ราชาแห่งมิดเดิลเวท" ในสหรัฐอเมริกา ในตอนที่ Octavio Gaona เอาชนะ Kallio ในวันที่ 29 มีนาคม ค.ศ. 1939 เขาได้แชมป์มิดเดิลเวททั้งสองเส้น ต่อมาแชมป์ National Wrestling Association ถูกยกเลิกในปี ค.ศ. 1940 เพื่อให้ความสำคัญกับการสร้างของ Lutteroth เมื่อ EMLL ได้สมทบกับ National Wrestling Alliance (NWA) ในปี ค.ศ. 1952 เข็มขัดก็ถูกใช้คำนำหน้าด้วย "NWA"
ในช่วงปลายทศวรรษ 1980 EMLL ได้ถอนตัวออกจาก NWA และในช่วงต้นทศวรรษ 1990 สมาคมได้เปลี่ยนชื่อเป็น Consejo Mundial de Lucha Libre (CMLL) CMLL ได้เป็นเจ้าของแชมป์ 3 เส้นของแบรนด์ NWA ที่เกิดขี้นในสมาคมนี้ กับ 2 เส้นอื่นๆ คือ NWA World Welterweight Championship และ NWA World Light Heavyweight Championship ในปี ค.ศ. 1994 Último Dragón ได้ซื้อเข็มขัดแชมป์ NWA World Middleweight Championship และเป็นเจ้าของสิทธิจาก CMLL โดยเขาเลือกที่จะทำให้ตัวเองเป็นแชมป์คนแรก และชนะCorazón de León ในแมทช์รายการของสมาคม เรสเทิลและโรแมนช์ (WAR) เมื่อวันที่ 8 พฤศจิกายน ค.ศ. 1994 ในโคระกุเอ็งฮอล
ในปี ค.ศ. 2010 Blue Demon Jr. ประธานของ NWA Mexico ตัวแทนท้องถิ่นของ National Wrestling Alliance เรียกร้องให้ CMLL (ที่ไม่ใช่สมาชิกของ NWA) ยุติการโปรโมดของแชมป์ของแบรนด์ NWA
NWA World Middleweight Championship
เอดับเบิลยูเอ เวิลด์เฮฟวี่เวท แชมเปี้ยนชิพ
เอดับเบิลยูเอ เวิลด์เฮฟวี่เวท แชมเปี้ยนชิพ  เป็นเข็มขัดแชมป์ประเภทแทกทีมของ American Wrestling Association ก่อตั้งขึ้นเมื่อวันที่ 18 พฤษภาคม ค.ศ. 1960 และสิ้นสุดลงในวันที่ 12 ธันวาคม ค.ศ. 1990 ปัจจุบันเครื่องหมายการค้า AWA รวมทั้งแชมป์โลกของ AWA ถูกเป็นเจ้าของโดย WWE
ตำแหน่งแชมป์ AWA World Heavyweight Championship ถูกสถาปนาในเดือนพฤษภาคม ค.ศ. 1960 หลังจากที่ AWA ได้แยกตัวออกจากการเป็นสมาคมในเครือของ เนชันนัลเรสต์ลิงอัลไลแอนซ์ (NWA) ซึ่งเคยเป็นส่วนหนึ่งของ NWA ในเขตพื้นที่มินนีแอโพลิส ,รัฐมินนิโซตา โดยแชมป์คนแรก คือ แพท โอ'คอนเนอร์ ซึ่งในขณะนั้นโอคอนเนอร์ถือครองแชมป์ NWA World Heavyweight Championship ที่เขาได้เมื่อ 9 มกราคม ค.ศ. 1959
ในปี ค.ศ. 1990 สมาคมนี้ถูกปิดกิจการลง พร้อมกับแชมป์ AWA ทั้งหมดถูกรีไทร์ไป และแชมป์เส้นนี้เป็นจุดเด่นในวิดีโอเกม WWE '13 ในหมวดของ downloadable title และ unlockable title ในวีดิโอเกม WWE 2K14, WWE 2K15, และ WWE 2K16
ปีเตอร์ดา
List of TNA King of the Mountain Champions
จิรภิรมย์ ไชยา
จิรภิรมย์ ไชยา ชื่อเล่น ไกด์ (มีชื่อเดิมว่า ประกาศิต ไชยา ชื่อเล่น กาย) เป็นนักแสดงชาวไทย เกิดเมื่อวันที่ 5 สิงหาคม พ.ศ. 2542 จบการศึกษาระดับมัธยมศึกษาตอนต้นจากโรงเรียนดรุณาราชบุรี ปัจจุบันกำลังศึกษาระดับชั้นมัธยมศึกษาตอนปลายที่โรงเรียนบดินทรเดชา (สิงห์ สิงหเสนี) เริ่มเข้าสู่วงการจากการเข้าร่วมการแคสติ้ง "เลิฟซิคเดอะซีรีส์ รักวุ่น วัยรุ่นแสบ " ซีซั่น 2 และมีโอกาสได้ถูกรับเลือกให้เป็น 1 ใน 19 คนที่ได้เข้าร่วมโปรเจกต์ "Love Sick Freshy Camp แคมป์วุ่น วัยรุ่นแซ่บ" โดยได้รับบทเป็น เจมส์ ในซีรีส์เลิฟซิคซีซั่น 2
ประกาศิต ไชยา
จีเอฟดับเบิลยู เวิลด์ แท็กทีม แชมเปี้ยนชิป
อิมแพ็ค เวิลด์ แท็กทีม แชมเปียนชิป (Impact World Tag Team Championship) เป็นตำแหน่งแชมป์แทกทีมของอิมแพ็ค เรสต์ลิง หรือ (TNA) ก่อตั้งขึ้นเมื่อวันที่ 17 พฤษภาคม ค.ศ. 2007
สถิติในการครองแชมป์.
TNA World Tag Team Championship
Scott Hall (wrestler)
List of TNA World Tag Team Champions
เอริก แฮร์ริสัน
เอริก แฮร์ริสัน (; 5 กุมภาพันธ์ พ.ศ. 2481 – 13 กุมภาพันธ์ พ.ศ. 2562) อดีตนักฟุตบอลอาชีพและโค้ชชาวอังกฤษเป็นที่รู้จักจากการเป็นผู้ผลักดันนักเตะเยาวชนของแมนเชสเตอร์ยูไนเต็ด ซึ่งคว้าแชมป์เอฟเอยูธคัพในฤดูกาล 1991–1992 ก้าวขึ้นสู่ทีมชุดใหญ่ในยุคที่เซอร์อเล็กซ์ เฟอร์กูสัน เป็นผู้จัดการทีมโดยนักเตะเยาวชนเหล่านี้ต่อมาได้กลายเป็นนักเตะระดับตำนานของสโมสร เช่น ไรอัน กิกส์, พอล สโกลส์, นิกกี บัตต์, ฟิล เนวิลล์, แกรี เนวิล, เดวิด เบคแคม เป็นต้น
แฮร์ริสันเริ่มต้นอาชีพนักฟุตบอลกับสโมสรแฮลิแฟกซ์ทาวน์ใน ค.ศ. 1981 แฮร์ริสันซึ่งขณะนั้นเป็นผู้ฝึกเยาวชนให้กับเอฟเวอร์ตันได้รับการติดต่อจากแมนเชสเตอร์ยูไนเต็ดในสมัยที่รอน แอตกินสัน เป็นผู้จัดการทีมให้มาทำงานเป็นผู้จัดการทีมเยาวชน เขาได้ผลักดันนักเตะเยาวชนก้าวขึ้นสู่ทีมชุดใหญ่ เช่น นอร์มัน ไวต์ไซด์, มาร์ก ฮิวส์ เป็นต้น
ใน ค.ศ. 1986 แอตกินสันถูกปลดออกจากตำแหน่งโดยมีอเล็กซ์ เฟอร์กูสัน เข้ามารับตำแหน่งแทน แฮร์ริสันก็ยังคงอยู่ในตำแหน่งเดิมโดยเขาได้ผลักดันนักเตะเยาวชนของทีมซึ่งคว้าแชมป์เอฟเอยูธคัพปี 1992 ขึ้นสู่ทีมชุดใหญ่
แฮร์ริสันออกจากแมนเชสเตอร์ยูไนเต็ดเมื่อ พ.ศ. 2551 และได้เป็นผู้ช่วยผู้จัดการทีมฟุตบอลทีมชาติเวลส์ในยุคของมาร์ก ฮิวส์ นานถึง 4 ปีก่อนจะล้มป่วยลงด้วยภาวะสมองเสื่อม
พีระมิดระบบทุนนิยม
พีระมิดระบบทุนนิยม  คือชื่อเรียกทั่วไปของภาพวาดการ์ตูนจากสหรัฐอเมริกาในปี พ.ศ. 2454 ที่ล้อเลียนและเสียดสีข้อวิจารณ์ถึงระบบทุนนิยม โดยอ้างอิงจากต้นฉบับที่เป็นภาพวาดบนใบปลิวจากรัสเซียราวปี พ.ศ. 2443 ภาพวาดดังกล่าวมุ่งประเด็นไปที่การจัดช่วงชั้นทางสังคมออกเป็นชนชั้นต่าง ๆ และความเหลื่อมล้ำทางเศรษฐกิจ ซึ่งภาพวาดชิ้นนี้ถูกขนานนามว่า "โด่งดัง"และ "เป็นที่รู้จักและถูกทำซ้ำอย่างแพร่หลาย" ก่อให้เกิดภาพวาดอื่น ๆ ที่อ้างอิงภาพวาดนี้ตามมาอีกหลายชิ้นงาน
ภาพวาดดังกล่าวถูกตีพิมพ์ในหนังสือพิมพ์ "อินดัสเตรียลเวิร์กเคอร์" (Industrial Worker) โดยบริษัท อินเทอร์เนชันแนลพบลิชชิง จำกัด ในคลีฟแลนด์ รัฐโอไฮโอ สหรัฐอเมริกา ซึ่งเป็นหนังสือพิมพ์ขององค์การแรงงานอุตสาหกรรมสากล (Industrial Workers of the World) วาดโดย "เนเดลยอโควิช บรัสซิช และคูฮาริช"
โดยภาพแสดงให้เห็นถึง "พีระมิดทางสังคม" หรือลำดับชั้นทางสังคมโดยแท้ ที่ซึ่งผู้ร่ำรวยมั่งคั่งอันเป็นชนส่วนน้อยอยู่ชั้นบนสุดในขณะที่ผู้ยากไร้อันเป็นชนส่วนมากอยู่ชั้นล่างสุด ด้านบนสุดของยอดพีระมิดคือถุงเงินอันเป็นตัวแทนของระบบทุนนิยม ถัดลงมาคือชั้นของเจ้านายเชื้อพระวงศ์และบรรดาผู้นำของรัฐที่กล่าวว่า "เราปกครองท่าน" (We rule you) ถัดมาอีกคือชั้นของนักบวชที่กล่าวว่า "เราหลอกลวงท่าน" (We fool you) ตามมาด้วยชั้นของบรรดานายทหารที่กล่าวว่า "เรายิงไปที่ท่าน" (We shoot at you) และชั้นของบรรดากระฎุมพีที่กล่าวว่า "เรารับประทานแทนท่าน" (We eat for you) ส่วนชั้นล่างสุดของพีระมิดคือชั้นของบรรดากรรมากรซึ่งกล่าวว่า "เราทำงานให้ทุกคน... เราหล่อเลี้ยงทุกคน" (We work for all... We feed all)
ภาพวาดนี้อ้างอิงมาจากต้นฉบับที่เป็นภาพล้อเลียนลำดับชั้นทางสังคมในจักรวรรดิรัสเซียของสหภาพนักสังคมนิยมรัสเซีย ซึ่งวาดโดยบุคคลนิรนามราวปี พ.ศ. 2443 โดยภาพต้นฉบับแสดงให้เห็นถึงชนชั้นกรรมกรที่แบกรับพีระมิดไว้บนหลังของพวกเขาพร้อมกับโคลงบนหนึ่งว่า "กาลเวลาจะเวียนมาถึงเมื่อฝูงชนผู้โกรธแค้นจะผายหลังอันคดงอให้ตรงขึ้นและพังโครงสร้างพีระมิดทั้งหมดลงด้วยแรงผลักอันทรงพลังจากไหล่ของพวกเขาเอง" ทั้งนี้ความแตกต่างที่เห็นได้ชัดเจนระหว่างภาพวาดต้นฉบับรัสเซียปี พ.ศ. 2443 และภาพวาดอ้างอิงฉบับอเมริกันปี พ.ศ. 2454 คือการแทนที่นกอินทรีสีดำของรัสเซียที่อยู่ด้านบนสุดด้วยถุงเงิน แทนที่พระเจ้าซาร์และพระจักรพรรดินีรัสเซียด้วยตัวแทนของผู้นำรูปแบบทั่วไป 3 บุคคล (พระมหากษัตริย์และผู้นำของรัฐในชุดสูทสองคน) แทนที่นักบวชในนิกายออร์โธดอกซ์รัสเซีย 2 ท่านด้วยพระคาร์ดินัลในนิกายโรมันคาทอลิกและบาทหลวงในนิกายโปรเตสแตนต์ และแทนที่กองทหารรัสเซียด้วยนายทหารกลุ่มที่มีรูปแบบทั่วไปมากขึ้น ส่วนเหล่ากรรมกรไม่ได้วาดให้ลำตัวคดงอเท่าต้นฉบับและไม่มีโคลงปลุกใจประกอบในภาพ ทั้งนี้ภาพทั้งสองปรากฏมีรูปของเด็กชนชั้นกรรมากรผู้นอนหงายอยู่บนพื้นอันเป็นสัญลักษณ์แสดงถึงชะตากรรมอันเลวร้ายที่ชนชั้นล่างต้องเผชิญ อีกหนึ่งองค์ประกอบของภาพที่มีร่วมกันก็คือธงสีแดงที่คนในชนชั้นล่างชูขึ้นมา เป็นสัญลักษณ์แสดงถึงการถือกำเนิดขึ้นของขบวนการสังคมนิยม
ข้อความหลัก ๆ ที่ภาพนี้ต้องการจะสื่อถึงคือบทวิจารณ์ต่อระบบทุนนิยมที่มีลำดับชั้นของอำนาจและความร่ำรวยมั่งคั่ง นอกจากนี้ภาพยังแสดงให้เห็นว่าชนชั้นล่างหรือกรรมกรคือผู้ที่ค้ำจุนผู้คนในทุกชนชั้นของสังคม หากขาดเสียงสนับสนุนจากคนกลุ่มนี้ก็จะส่งผลให้ระบบทุนนิยมหรือระเบียบสังคมในปัจจุบันพังทลายลงอย่างสิ้นเชิง ซึ่งข้อวิจารณ์เช่นนี้เป็นแนวคิดของนักสังคมนิยมชาวฝรั่งเศส หลุยส์ บล็องก์
ไอ้หนุ่มซินตึ้ง หัวใจผงาดฟ้า
ไอ้หนุ่มซินตึ้ง หัวใจผงาดฟ้า ( ,) นำแสดงโดย หลี่ เหลียนเจี๋ย, เฉิน เสี่ยวโหว กำกับโดย หยวน หวูปิง ออกฉายเมื่อกลางปี ค.ศ. 1994 ภาพยนตร์เรื่องนี้มีภาคต่อคือ เฉินเจิน หน้ากากฮีโร่ ที่เจิ้น จื่อตันแสดงนำ
ฮั่ว หยวนเจี๋ย ผู้ทรงไว้ซึ่งคุณธรรม มีความรู้สึกว่าในยุคที่สถานการณ์ของบ้านเมืองเกิดการสับสนนี้ คนรุ่นหนุ่มวัยฉกรรจ์จีนนั้นมักหลงทิศทางที่ผิดไปได้ง่าย จึงตัดสินใจตั้งสำนักวรยุทธของจีน และตัวเขาหวังถ่ายทอดวรยุทธให้แก่ชนรุ่นหลัง ชื่อเสียงของสำนักมวยจีนระบือไกลจนกลายเป็นสำนักที่ใหญ่ที่สุดของเซี่ยงไฮ้ ขณะนั้นทหารญี่ปุ่นจ้องที่จะขย้ำจีน แต่ติดตรงที่วรยุทธของจีนนั้นเข้มแข็ง เถียนเอินซึ่งเป็นทหารญี่ปุ่นประจำเซี่ยงไฮ้ ใช้ให้โก้ชวน ไปท้าทายฮั่วหยวนเจี๋ยประลองฝีมือ แต่เถียงเอินเล่นสกปรกแอบวางยาฮั่วหยวนเจี๋ย เฉินเจินซึ่งเป็นศิษย์รักของฮั่วหยวนเจี๋ยรีบกลับมาเมื่อรู้ข่าวว่าอาจารย์ตาย และไม่เชื่อว่าอาจารย์ของตนจะพ่ายแพ้ จึงได้หาข้อพิสูจน์ความจริงเพื่อกอบกู้และฟื้นฟูชื่อเสียงของสำนักให้ได้
Fist Of Legend
สถานีรถไฟโชจะงาฮามะชิโอไซฮามานาซุโคเอ็มมาเอะ
สถานีรถไฟโชจะงาฮามะชิโอไซฮามานาซุโคเอ็มมาเอะ  เป็นสถานีรถไฟในเมืองคาชิมะ จังหวัดอิบารากิ ประเทศญี่ปุ่น โดยเป็นสถานีรถไฟที่มีชื่อยาวที่สุดในประเทศญี่ปุ่น
รายชื่อประเทศเรียงตามการผลิตบอกไซต์
ด้านล่างนี้เป็น รายชื่อประเทศจากการผลิตบอกไซต์ เป็นข้อมูลเมื่อปี ค.ศ. 2007
อูเว อัดเลอร์
อูเว อัดเลอร์ (เกิดเมื่อวันที่ 30 พฤษภาคม ค.ศ. 1944) เป็นนักปัญจกีฬาสมัยใหม่ชาวเยอรมัน เคยเข้าร่วมการแข่งขันในโอลิมปิก 1964
ฟรีดิ อัลแบรช์ท
เฟรดี อัลแบรช์ท (เกิดเมื่อวันที่ 23 มิถุนายน ค.ศ. 1947) เป็นนักมวยปล้ำเคยเข้าร่วมการแข่งขันโอลิมปิกฤดูร้อน 1972 และ โอลิมปิกฤดูร้อน 1976
มาร์ลีส์ อัสคัมป์
มาร์ลีส์ อัสคัมป์ (เกิด 7 สิงหาคม ค.ศ. 1970) เป็นนักบาสเกตบอลมืออาชีพชาวเยอรมัน เคยเล่นในสมาคมบาสเกตบอลแห่งชาติหญิงสหรัฐอเมริกา (WNBA).
มาร์ลีสชอบเล่นบาสเกตบอลและติดตามการแข่งขันบาสเกตบอลตั้งแต่อายุ 16 ปี ชอบพูดภาษาเยอรมัน, ภาษาอังกฤษและภาษาฝรั่งเศส
รวมสถิติการแข่งขันในดับเบิลยูเอ็น
รวมสถิติการแข่งขันในดับเบิลยูเอ็นเฉลี่ย
สิทธิโชค ภาโส
สิทธิโชค ภาโส (; เกิดวันที่ 28 มกราคม พ.ศ. 2542) เป็นนักฟุตบอลชาวไทย ปัจจุบันลงเล่นให้กับชลบุรี ในไทยลีก ในตำแหน่งกองกลางตัวรุก หรือกองกลางตัวกลาง
สิทธิโชค เคยถูกยืมตัวไปเล่นให้กับรีวกีว ในเจลีก 2 และคาโงชิมะยูไนเต็ด ในเจลีก 3
สิทธิโชค เคยติดอันดับ 60 ดาวรุ่งฟุตบอลในโลกจากเดอะการ์เดียน ในปี พ.ศ. 2559 โดยเป็นคนเดียวจากภูมิภาคเอเชียตะวันออกเฉียงใต้ที่โด่งดังไปถึงยุโรป
สิทธิโชค เคยเดินทางไปค้าแข้งกับสโมสรที่ประเทศญี่ปุ่น 2 ครั้งโดยครั้งแรกกับสโมสรคาโงชิมะยูไนเต็ดเมื่อปี 2017 และในปี 2021 เขาได้ไปค้าแข้งกับสโมสรรีวกีว ในเจลีก 2 โดยทั้งสองครั้งเป็นยืมตัวมาจากสโมสรฟุตบอลชลบุรี
ในวันที่ 28 กันยายน พ.ศ. 2562 สิทธิโชคมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
เทีย ลี่ ทวีพาณิชย์พันธุ์
โรมัน แฮร์ทโซค
โรมัน แฮร์ทโซค (; 5 เมษายน พ.ศ. 2477 – 10 มกราคม พ.ศ. 2560) เป็นนักการเมืองชาวเยอรมัน ซึ่งเคยเป็นประธานาธิบดีเยอรมนีในช่วง พ.ศ. 2537–2542 ของพรรคสหภาพประชาธิปไตยคริสเตียน เขาเป็นประธานาธิบดีคนแรกที่ได้รับการเลือกตั้งหลังจากการรวมประเทศเยอรมนี และก่อนหน้านั้น เขายังเป็นประธานศาลรัฐธรรมนูญกลางแห่งเยอรมนีในช่วง พ.ศ. 2530–2537
อัศวินคอมพิวเตอร์
อัศวินคอมพิวเตอร์ (Knight Rider) เป็นซีรีส์โทรทัศน์ของอเมริกันสร้างและผลิตโดย เกลน เอ. ลาร์สัน (Glen A. Larson) ซีรีส์ที่เป็นต้นฉบับดั้งเดิมออกอากาศทางสถานีโทรทัศน์เอ็นบีซี หรือ บริษัทการกระจายเสียงและแพร่ภาพแห่งชาติ (เอ็นบีซี) ตั้งแต่ปี 1982 จนถึงปี 1986 โดยการรับบทบาทการแสดงของ เดวิด แฮสเซิลเฮฟฟ์ (David Hasselhoff) ที่รับบทเป็น ไมเคิล ไนท์ (Michael Knight), นักต่อสู้กับเหล่าอาชญากรรมยุคไฮเทค โดยได้รับความช่วยเหลือจากเพื่อนคู่หูอย่าง เจ้า "คิทท์" (KITT), รถสปอร์ตสมองกลอัจฉริยะขั้นสูงที่สามารถคิด, พูด, และตัดสินใจได้เอง และถูกสร้างให้เป็นรถที่เกือบจะไม่มีสิ่งใดทำลายล้างได้ นี้เป็นซีรีส์ชุดสุดท้ายที่ลาร์สัน วางแผนที่จะถ่ายทำที่บริษัทยูนิเวอร์แซลเทเลวิชั่น (Universal Television) ก่อนที่เขาจะตัดสินใจย้ายไปถ่ายทำที่บริษัททเวนตีท์เซนจูรีฟอกซ์ (20th Century Fox)
ซีรีส์โทรทัศน์เรื่องนี้ เคยนำมาออกอากาศฉายในเมืองไทยเป็นครั้งแรก โดย สถานีโทรทัศน์ไทยทีวีสีช่อง 3 เมื่อประมาณ 30 กว่าปีก่อน (นับเวลาจนถึงปัจจุบันนี้ขณะทำการแก้ไขข้อมูลตรงส่วนนี้ คือ 16 กรกฎาคม 2562) ในช่วงเวลาทุก ๆ บ่ายวันเสาร์ โดยทีมพากษ์ให้เสียงภาษาไทยในสมัยนั้นคือ "อินทรี" โดยจะมีคำโปรยตอนต้น ๆ เรื่อง ที่ว่า "ให้เสียงภาษาไทยโดย อินทรี"